Mino izy ireo fa ny fivondronan’ireo firenena eran-tany dia manondro ny fitondrana ara-politika eran’izao tontolo izao, izay fitohizan-java-miseho nanomboka tamin’ny 1914 sady hita taty aoriana tamin’ny fisehoany ho ny Firenena Mitambatra (Société des Nations) sy ny Firenena Mikambana taorian’ny Ady Lehibe voalohany sy faharoa. Milaza izy fa ireo fahefana politika ireo dia entin’i Satana sy ireo devoly hanohitra ny Fanjakan’Andriamanitra. Ny hoe Babylona Lehibe dia adikany ho fanjakana maneran-tanin’ny fiangonana sandoka, izay hopotehin’ilay Bibidia aloha kelin’ny Hara-magedona. Mino ny Vavolombelon’i Jehovah fa aorian’ny fandringanana ny fiangonana hafa rehetra no hiverina hanenjika azy ireo ny governemanta rehetra, ka amin’izany no hidiran’Andriamanitra an-tsehatra hanafaingana ny Hara-amagedona.